<classify> MAKAMU wa Rais, Samia Suluhu Hassan amewataka wananchi wa Kahama kuzingatia usafi kama watataka wafanikiwe kuufanya mji huo kuwa Manispaa.Amesema Halmashauri hiyo mkoani Shinyanga imekuwa ikizalisha tani 100 za taka ngumu kutokana na shughuli zao za kila siku kwenye maeneo ya makazi na maeneo mengine huku uzoaji wake ni wa kisuasua.Kati ya tani hizo 100 ni sitini tu zinaondolewa na hivi kuuweka mji huo katika changamoto zinazoweza kusababisha mlipuko wa magonjwa. Samia aliyasema hayo alipokuwa kwenye mkutano wa hadhara uwanja wa taifa wilayani humo.Ninawauliza wananchi wa mji wa Kahama je mnataka iwe manispaa kwani wazo hili amelileta mezani mwenyekiti wa CCM mkoa Mabala Mlolwa na sifa ya kwanza kuwa manispaa inatakiwa mji uwe msafi, hivyo ninawaomba mtekeleze hilo na serikali italiangalia suala hilo, alisema.Aidha alisema kuwa wananchi wamekuwa wakifanya uharibifu wa misitu kwa kukata miti hovyo huku malengo waliyokubaliana kwa kila mwaka kitaifa kupanda miti milioni 1.5 yakiwa hayatekelezwi.Wilaya ya Kahama nimelezwa kwa mwaka 2018 walikuwa na malengo ya kupanda miche 700,000 lakini imeonekana takwimu kuwa ndogo baada ya kupanda miche 180,000, alisema.Mkuu wa mkoa wa Shinyanga, Zainabu Telack amesema, suala la usafi limekuwa likifanyika kila Jumamosi mkoani hapa na ni agenda iliyowekwa hakuna kufungua biashara siku hiyo mpaka uwe umekamilisha usafi na zoezi limekuwa likisimamiwa na wakuu wa wilaya zote kwenye maeneo yao.Baadhi ya wananchi wilayani humo, Stanslaus Mugiri na Husna John walisema, suala la usafi wamekuwa wakijitahidi kufanya kwani kila ifikapo siku ya Jumamosi maduka hayafunguliwi mpaka saa nne baada ya kufanya usafi.  <topic>: KITAIFA 